Ինչեւէ, այցը տարածաշրջանային է, այսինքն՝ էներգակիրների այլընտրանքային աղբյուրը միակ նպատակը չէ, այլապես կարելի էր սահմանափակվել միայն Ադրբեջանով: Մերկելի՝ Հայաստան կատարելիք այցը կարելի է դիտարկել Եվրոպա-Իրան հարաբերությունների համատեքստում: Ամենայն հավանականությամբ, Գերմանիան, մյուս եվրոպական երկրների, ինչպես նաեւ Ռուսաստանի եւ Չինաստանի հետ միասին չի միանա նոյեմբերին ուժի մեջ մտնող Իրանի դեմ պատժամիջոցների նոր փաթեթին: Աշխարհաքաղաքական փոփոխվող իրականությունում՝ Եվրոպայի ինքնուրույն, ԱՄՆ-ից անկախ եւ շատ դեպքերում նրա կամքին հակասող քայլերի պարագայում չի բացառվում, որ տարածաշրջանային այցը սկիզբ դնի Հարավային Կովկասը՝ Եվրոպա-Պարսից ծոց տրանսպորտային միջանցքի մաս դարձնելու հեռանկարային նախագծերին: